شه‌فه‌ق نیوز - ده دانیشتنه‌وه‌ی ئه‌نجومه‌ن
ئه‌ده‌بی بانه، ئیجاره بێ‌ژه شێعر و ده‌ق و داستان خوه‌نستن، ده بان چوارمین ژماره‌ی
گۆڤار "مە‌جە‌لە/جە‌ریدە‌" وە نام "لە داوێنێ ئاربە‌با" ک هن
ئەجومەن خوەیە،  سەرنویسە‌رەی کاک
"ک.د.ئازاد"ە، باس کریا.
دە ئی ژمارە چەن لاپەڕە، وە شرۆفەی ژێرەوە،
دە بارەی کوردی فەیلییە.
-وتارێ لە ماموستا کامران رەحیمی، موحەقق و
رخنە‌گەر ئیلامی. ده چه‌ن لاپه‌ڕه.
-شێعرێ وە زاراوە‌ی کوردی فەیلی، بنزار خوارین
ئی زاراوە ک وە نام کوردی "کوردەلی" ئێڵ کورد پەهڵە، نام دە‌‌ر کردگە.
ده یه‌ک په‌ڔه.
شاعرەگه‌ی ماموستا "نەبی ئەحمەدی"
لە ئاونۆ "ئاودان/آبدانان"ه.
-ده چه‌ن لاپه‌ڕه‌ی تر، وتووێژێ وه‌رد
خاتوون هناس فه‌یلی "به‌توول مه‌نسووری‌جوو"، هونه‌رمه‌ند ئیلامی، دانیشتگ
تێهران، هاتگە.
ئی وتاره، هه وه‌وچوونه  ک ده سه‌رچاوه‌ییش نووسانگه، له ماڵپه‌ڕ
"سایت" شه‌فه‌ق خوه‌مان، ئه‌ڵگیریاگه.
ئیوه دتوانن فایل ئلکترونیکیه‌گه‌ی ئی ژماره
ده سایت شه‌فه‌ق ببینن.
ده‌س کاک ئازاد و ئه‌نجومه‌ن ئه‌ده‌بی بانه،
خوه‌ش.
خووە بزانن ک:
ئی ئه‌نجومه‌نه ده ساڵ 1368، وه ده‌س و خیره‌ت
کاک ئازاد و بڕێ تر،  بنه‌ڕای نریاگه‌و هه
له‌و ساڵه تا ئێسه، هه‌ر سێ‌شه‌مانه، دەم ئە‌و ئێواران، ده ماڵگه‌ی فه‌ر‌هه‌نگ ک
هن ئرشاد بانه‌سە بە‌رگوزار دکرێ، ئی شوونە، خوەی بییەسە جیگایێ ئه‌ڕا یه ک شاعره‌یل
و نویسه‌ره‌یل کورد، دانیشنه ده‌منێشت یه‌کتری و به‌رهه‌مه‌یل خوه‌یان بخوه‌نن.
ئی دمادماییشه لە لایەن ئی ئه‌نجومه‌نه، گۆڤار
ئلکترونیکی"لە داوێن ئاربەبا" ک وە گشت زاراوە و بنزارەیل زوان کوردی شێعر
و چیرۆک و دەق چاپ دکەێ، پەسا دەراێگە ده‌ر.
